નવસારી લોકલ ક્રાઇમ બ્રાન્ચ પોલીસની ટીમ આજે સોમવારે સવારે નેશનલ હાઇ-વે નં. ૮ પર પેટ્રોલિંગમાં હતી. દરમિયાન પોલીસને બાતમી મળી હતી કે, રાહદારીઓના હાથમાંથી મોબાઇલ ઝુટવીને ભાગતા ત્રણ યુવાનો પલ્સર મોટરસાઇકલ (નં. જીજે-૨૧-એએસ-૧૧૬૮) પર ગ્રીડ વિસ્તારમાંથી પસાર થવાના છે. જેના આધારે પોલીસે ગ્રીડ નજીક ફિલ્ડીંગ ગોઠવી હતી. દરમિયાન બાતમીવાળા યુવાનો પલ્સર મોટરસાઇકલ ઉપર આવતા પોલીસે તેમને અટકાવી તપાસ હાથ ધરતા તેમની પાસેથી ત્રણ મોબાઇલ ફોન મળી આવ્યા હતા.